ആര്യന് ഖാന് കേസിലെ വിവാദ സാക്ഷി പ്രൈവറ്റ് ഡിക്റ്ററ്റീവ് കിരണ് ഗോസാവി തൊഴില് തട്ടിപ്പ് കേസില് പിടിയില് മുംബൈ: ആര്യന് ഖാന് കേസിലെ വിവാദ സാക്ഷി പ്രൈവറ്റ് ഡിക്റ്ററ്റീവ് കിരണ് ഗോസാവി തൊഴില് തട്ടിപ്പ് കേസില് പിടിയില്. ഗോസാവിയെ കസ്റ്റഡിയിലെടുത്തെന്ന് പൂനെ പൊലീസ് അറിയിച്ചു. തൊഴില് തട്ടിപ്പ് കേസില് ലുക്കൗട്ട് നോട്ടീസ് ഇറക്കിയത് പിന്നാലെ ഗോസാവി ഒളിവില് പോവുകയായിരുന്നു. ആര്യന് ഖാന് കേസിലെ വിവാദ സാക്ഷിയായ ഇയാള്, ഷാരൂഖ് ഖാനെ ഭീഷണിപ്പെടുത്തി പണം തട്ടാന് ഇടനില നിന്നുവെന്ന് മറ്റൊരു സാക്ഷി വെളിപ്പെടുത്തിയിരുന്നു. പിടിയിലാകുന്ന ദിവസം ആര്യനൊപ്പമുള്ള കിരണിന്റെ വീഡിയോകളടക്കം പുറത്ത് വന്നിരുന്നു. ഷാരൂഖ് ഖാനെ ഭീഷണിപ്പെടുത്തി പണം തട്ടാന് ശ്രമിച്ചെന്ന് കേസില് എന്സിബി വിജിലന്സ് സംഘം അന്വേഷണം തുടരുകയാണ്.